โบ ชีวิตลงตัว เล็ก คือความรักครั้งสุดท้าย
ฮานิ ตลกได้แม่ เรียนรู้ชีวิตคู่คือบัดดี้ที่รักกัน,ไม่มีซิงเกิลใหม่มาตั้งนาน มีแต่คนถามหาเพราะอยากฟังเสียงนักร้องดังแห่งยุค 90 โบ-สุนิตา ลีติกุล ล่าสุด โบ แชร์ประสบการณ์รักเก่าผ่านเพลง ความรักครั้งสุดท้าย ใน Legend of The 90s โดย พีชส์ มิวสิค โปรเจ็กต์ ค่ายโมโนมิวสิค ให้แฟนๆฟังซะหายคิดถึง พร้อมๆกับทำหน้าที่ คุณแม่ ดูแลลูกสาว น้องฮานิ โซ่ทองคล้องใจของ โบ กับ เล็ก-ฝันเด่น จรรยาธนากร โดย โบ เผยว่า แฟนๆก็ถามหามาตลอด เราก็ไม่รู้จะตอบว่ายังไง ทุกอย่างขึ้นอยู่ที่จังหวะโอกาส โบว่านักร้องทุกคนอยากมีซิงเกิลกันหมด การที่มีเพลงใหม่คือสิ่งที่ดีที่สุดของการเป็นนักร้อง 4 ปีที่ไม่มีเพลงใหม่ มันเหงา มันหงอย (หัวเราะ) แต่เราก็มีเพลงละคร งานจ้าง คนนึกว่าไม่ร้องเพลงไปแล้ว? รับสิคะ (หัวเราะ) ยังรับงานอยู่ ยังต้องการค่าเทอม เลี้ยงเด็กใช้เงินเยอะนะคะ มันหยุดไม่ได้ เพลง ความรักครั้งสุดท้าย เห็นว่ามาจากประสบการณ์ของเราเอง เล็กว่ายังไงบ้าง? ว้ายลูก 1 กันแล้วคะ เขาไม่ถือกันแล้ว มันคือแรงบันใจในอดีต เพลงฟังแล้วไม่ถึงกับเสียน้ำตา โบว่าสมัยนี้ผู้หญิงมีเยอะ ผู้ชายมีน้อย โอกาสสมหวังในรักจึงมีน้อย,มีทำงานอะไรอีกบ้าง? ร้องเพลง กับเป็นแม่บ้านเลี้ยงลูก เล็กจะทำงานเป็นหลัก โดยเราจะเช็กคิวกัน ถ้าทั้งพ่อและแม่ไม่มีใครอยู่กับลูกก็เช็กคิวคุณยาย หลานก็ชอบอยู่กับคุณยาย โบเป็นแม่สบาย ชิลชิล ลูกจะกล้าเล่นเรื่องที่ดี หรือเรื่องที่ทำผิดกับเรา เวลาที่เขามีเรื่องจะมาสารภาพ เขาจะบอกว่า แม่อย่าโกรธหนูนะ หนูมีเรื่องจะเล่า เราเองเป็นแม่ก็ต้องตั้งสติ ไม่โกรธ สอนเขา ให้แง่คิดลูก ก็บอกเขาไม่โกรธแต่ครั้งหน้าลูกอย่าทำอีกนะ เพราะอย่างนั้น อย่างนี้ เขาว่าลูกตลกได้แม่? แม่นี่แหละตลก แต่ไม่ค่อยมีคนรู้ พื้นฐานโบเป็นคนอารมณ์ดี ตื่นมาพร้อมยิ้มทุกวัน ต่อให้มีเรื่องแย่เราก็ยิ้ม มองโลกแง่บวก ตรงนี้ส่งถึงลูกด้วย ใครห่วงลูกมากกว่ากันพ่อหรือแม่? น่าเป็นโบนะ เราเป็นแม่ ใกล้ชิด แต่เล็กจะมาแนวอันนี้ประหยัดนะ อันนี้เอามารีไซเคิล เป็นพ่อที่ชอบประดิษฐ์โน่นนี่กับลูก เรื่องลูกชอบร้องเพลง ลูกชอบฟังเพลงเอง ยุคโบอยากเป็นนักร้องยากนะ ยุคนี้กดหาปุ๊บเจอเลย น่าอิจฉามาก แต่ฮานิวัยเท่านี้เขาคิดว่าเขาจะดีไซน์เสียงร้องเอง จะร้องให้ไม่เหมือนนักร้อง เขาคิดได้ แต่เขาจะไปไกลถึงขั้นนักร้องมั้ยเราก็ไม่ได้คาดหวัง แต่ถ้าเขาอยากเป็น เราก็ให้เขาทำ ไม่ยัดเยียด ไม่มีลูกอีกหรา? โบพอใจมากแฮปปี้ลงตัวกับชีวิตตัวเอง ไม่อยากมีลูกอีก มันเหนื่อยนะคะ(ลากเสียงยาว) ความหมายของความรักครั้งสุดท้ายของโบ? คงเป็นเรื่องของครอบครัว คงไม่มีรักไหนที่เราจะรักได้ขนาดนี้ สุดของมันละ ลูก สามี แต่งงานแล้วด้วย คบ-แต่งงาน รวม 20 ปีกว่าแล้ว,คบกันนานๆเคยมีปัญหากันมั้ย? ก็มี ช่วงทะเลาะ ช่วงอะไรเราก็มี ช่วงเอ๊ะ แล้วเราจะยังไง ไปต่อกันได้มั้ย มันไม่ใช่ถ้อยทีถ้อยอาศัยด้วย แต่มันเหมือนรู้กันเองว่า อันนี้แรงคนนี้ต้องผ่อน เราคบกันมานาน เรารู้นิสัย ดักกันได้ด้วยคำพูด ทุกคู่แหละต้องรับกันได้ ทุกแง่มุมจริงๆเราก็เป็นอริกันเบาๆ (หัวเราะ) โบจะพูดเสมอว่าเราไม่ได้ทะเลาะกันเพื่อให้แย่ แต่เราทะเลาะเพื่อให้เข้าใจกัน ให้อะไรมันดีขึ้น มันควรจะเป็นแบบนั้นในชีวิตคู่ อยู่ที่คุณเอาคำว่า ภรรยามาเป็นที่ตั้ง หรือคำว่าคู่ชีวิต เพื่อน มาตั้ง สุดท้ายมันคือเพื่อนบัดดี้ที่รักกันนะ มันก็อาร์ตเหมือนกันนะ ไม่รู้จะพูดยังไง เรารักกัน แต่การที่อยู่ด้วยกัน เราต้องมีความสบายๆให้กันด้วย ถ้าทำตัวเป็นเมียตลอดเวลามันอึดอัด นี่มันเมีย 2018 นะคะ แต่ละคู่ไม่เหมือนกัน ปัญหาที่ไม่เหมือนกัน สุขที่แตกต่างกันไป เรื่องงานกู้ภัยที่เล็กทำในฐานะภรรยารู้สึกยังไง? เขาทำตั้งแต่ก่อนคบโบ เขามีใจรักกับการกู้ภัยช่วยเหลือคน แต่โบพูดเลยตั้งแต่ตอนคบโบ ทำเรื่องนี้ได้ถ้าทำเพื่อให้เป็นข่าว ฉันด่านะ ช่วยต้องช่วยจริง อย่าเอาหน้า และเล็กเขาก็ทำให้โบเห็นว่าเขาทำจริง เวลาเขาไปกลับมาเขาจะมาพูด กลับมาเล่าด้วยน้ำตา ภาพข่าวกับสถานที่จริงมันต่างกัน เวลาเขาไปเราก็จะเห็นเขาทางไลฟ์เห็นการทำงานของเขา เล็กเขาเป็นคนทำบุญด้วยแบบนี้นะ ส่วนโบก็ร้องเพลงการกุศล เราก็มีใจที่จะทำบุญ จะได้บาลานซ์ชีวิต.
ไม่มีซิงเกิลใหม่มาตั้งนาน มีแต่คนถามหาเพราะอยากฟังเสียงนักร้องดังแห่งยุค 90 โบ-สุนิตา ลีติกุล ล่าสุด โบ แชร์ประสบการณ์รักเก่าผ่านเพลง ความรักครั้งสุดท้าย
โบ สุนิตา,เล็ก ฝันเด่น,ความรักครั้งสุดท้าย,ฮานิ,ความรัก,นักร้อง